Η πλευρεγκαρσιεκτομή είναι μια εναλλακτική τεχνική προσέγγισης της θωρακικής μοίρας της σπονδυλικής στήλης, η οποία είναι ιδιαίτερα ωφέλιμη σε ασθενείς που έχουν διαγνωσθεί με όγκους στη σπονδυλική στήλη, οστεομυελίτιδα ή σοβαρά τραύματα που εντοπίζονται στα ανώτερα θωρακικά επίπεδα. Η πλευρεγκαρσιεκτομή συνήθως πραγματοποιείται σε ασθενείς που πάσχουν από έντονο πόνο στην πλάτη λόγω συμπίεσης των νωτιαίων νεύρων. Η συμπίεση αυτή μπορεί να προέρχεται λόγω ύπαρξης όγκου στα οστά ή στο νωτιαίο μυελό ή λόγω εκφυλιστικής νόσου της σπονδυλικής στήλης.